Številka: 33001-2/2021/11

Datum: 13. 1. 2022

Na podlagi 21. člena Zakona o Vladi Republike Slovenije (Uradni list RS,   
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), 93. člena Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10 in 21/18 – ZNOrg) in 4. člena Zakona o ukrepih za odpravo posledic pozebe v kmetijski proizvodnji med 5. in 9. aprilom 2021 (Uradni list RS,   
št. 115/21) je Vlada Republike Slovenije na 109. redni seji dne 13. 1. 2022 pod točko 1.15 sprejela naslednji

S K L E P :

1. Vlada Republike Slovenije je potrdila končno oceno neposredne škode na kmetijskih pridelkih zaradi posledic pozebe med 5. in 9. aprilom 2021 na prizadetih območjih Slovenije, ki znaša 40.064.109,34 evra in jo je 20. decembra 2021 verificirala Državna komisija za ocenjevanje škode po naravnih in drugih nesrečah.

Sestavni del končne ocene sta prilogi 1 in 2, kjer so navedene občine ter kulture z več kot 30-odstotno poškodovanostjo in obseg prizadetih površin v neposredni kmetijski proizvodnji zaradi pozebe 2021.

1. Ocenjena neposredna škoda presega 0,3 promila načrtovanih prihodkov državnega proračuna za leto 2021 (3.216.599,40 evra), tako da je dosežen limit za potrditev značaja vremenskih razmer kot neugodnih vremenskih razmer, ki jih je mogoče enačiti z naravnimi nesrečami.
2. Vlada Republike Slovenije je naložila Ministrstvu za kmetijstvo, gozdarstvo in prehrano, da na podlagi ocenjene neposredne škode zaradi posledic pozebe 2021 na kmetijskih pridelkih pripravi program za odpravo posledic škode v skladu z določbami o ukrepih za odpravo posledic pozebe v kmetijski proizvodnji med 5. in 9. aprilom 2021 in pri tem upošteva ocene ter druge podatke, ki so v prilogah te ocene. Ministrstvo za kmetijstvo, gozdarstvo in prehrano pri pripravi programa podatke o obsegu prizadetih kmetijskih površin in vrsti kultur, za katere je prijavljena škoda zaradi posledic pozebe, uskladi s podatki, ki so jih oškodovanci posredovali Agenciji Republike Slovenije za kmetijske trge in razvoj podeželja ter z drugimi predpisanimi evidencami (rodnost, izpad pridelka …), ki jih ni bilo mogoče preveriti v postopkih ocenjevanja škode.
3. Uprava Republike Slovenije za zaščito in reševanje digitalno preda dokumentacijo o oceni škode na kmetijskih pridelkih zaradi posledic pozebe med 5. in 9. aprilom 2021 Agenciji Republike Slovenije za kmetijske trge in razvoj podeželja.
4. Vlada Republike Slovenije je potrdila stroške ocenjevanja škode zaradi posledic pozebe med 5. in 9. aprilom 2021, ki so ga opravili Uprava Republike Slovenije za zaščito in reševanje ter skrbniki aplikacije Ajda, v skupni višini 10.040,19 evra, ki se pokrijejo iz proračunske rezerve.

Mag. Janja Garvas Hočevar

vršilka dolžnosti generalnega sekretarja

Priloga:

* prilogi iz 1. točke sklepa

Prejmejo:

* Ministrstvo za obrambo
* Ministrstvo za kmetijstvo, gozdarstvo in prehrano
* Ministrstvo za finance
* Ministrstvo za okolje in prostor
* Ministrstvo za gospodarski razvoj in tehnologijo
* Služba Vlade Republike Slovenije za zakonodajo
* Agencija Republike Slovenije za kmetijske trge in razvoj podeželja
* Agencija Republike Slovenije za okolje
* Urad Vlade Republike Slovenije za komuniciranje
* Kmetijsko gozdarska zbornica Slovenije
* Gospodarska zbornica Slovenije
* Zadružna zveza Slovenije
* Slovensko zavarovalno združenje
* Uprava Republike Slovenije za zaščito in reševanje